Downloaded from YTS.MX
Official YIFY movies site: YTS.MX
Februari 2005. Saya takkan lupa hari itu.
Saya berusia 26 tahun dan saya menyampah dengan salji dan ais di Michigan.
Saya merupakan guru ganti.
Saya tak suka memandu dalam salji, jadi saya duduk di rumah.
Sekitar tengah hari, saya baru bangun tidur
dan saya lihat keluar tingkap,
ada sebuah kereta pelik di belakang apartmen.
Kereta itu tak berganjak.
Tiba-tiba, ada orang ketuk pintu saya.
Ayah didik saya konsep "bahaya orang asing".
Minta bukti identiti mereka.
Jadi, saya buka sedikit pintu dan tahan dengan kaki.
Saya fikir saya boleh halang dia masuk.
Dia kata, "Saya perlu soal awak."
Saya fikir, "Apa hal ini?"
Dia tanya, "Pernah dengar tentang BTK?"
"PENJERUT BTK"
Individu yang mempunyai keinginan membunuh tak terkawal.
Satu komuniti dikejutkan oleh penangkapan suspek yang disyaki sebagai pembunuh BTK.
BTK. Ikat, seksa dan bunuh.
Kemudian dia kata, "Ayah awak ialah BTK."
- Dennis Rader. - Dennis Rader.
Dennis L. Rader.
Rader, 59 tahun, sudah berkahwin dan mempunyai dua anak.
Dia ahli aktif Gereja Christ Lutheran, ketua Pengakap,
dan bekerja sebagai pegawai pematuhan komuniti luar bandar Park City.
Lelaki yang nampak biasa ini dituduh membunuh
sekurang-kurangnya 10 mangsa sejak tiga dekad lalu.
Polis Wichita, Kansas, berkata, bertahun-tahun Rader tinggal dan membunuh
dalam kalangan rakan dan jirannya.
Dia lakukan segala perkara yang ayah-ayah lain biasa lakukan.
Seorang sadis seksual.
Membunuh ialah keseronokannya.
Cuba bayangkan anda dapat tahu yang ayah anda
antara orang paling jahat di muka bumi.
Saya tak kenal ayah dan rahsia yang disembunyikan.
Dia bersembunyi di sebalik keluargakah? Dia gunakan kami selama ini?
Sukar untuk saya kenali diri saya
jika setiap saat hidup saya ialah satu penipuan.
Saya boleh bersumpah setahun lalu
yang ayah saya bunuh hanya sepuluh orang.
Dari awal lagi saya diberitahu oleh detektif-detektif FBI,
"Sepuluh saja. Ada 10 mangsa saja."
MELIHAT SEMULA PEMBUNUH BTK
Mungkin ada perkembangan mengejutkan melibatkan pembunuh BTK.
Pagi ini, pihak berkuasa berkata pembunuh dahsyat BTK
yang mengganas di Kansas pada tahun 1970-an,
mungkin ada kaitan dengan dua lagi kes belum selesai di negeri lain.
Saya fikir, "Apa hal ini?"
Tiba-tiba,
polis hubungi saya untuk berbincang.
Saya lebih kenal dia berbanding orang lain.
Penyiasat boleh kemukakan maklumat dan bukti mereka,
tapi saya saja yang boleh memahami diri dan rahsianya.
Kalau ayah ada lakukan pembunuhan lain, amat penting untuk kita tahu
sebab ia memberi jawapan kepada keluarga yang sudah lama menunggu.
Mereka berhak dapat jawapan dan kebenaran takkan berubah.
Tapi, hujah balasnya, hidup saya juga ada nilai
dan sejauh mana perlu saya berkorban?
Sebanyak mana trauma perlu saya lalui untuk cuba membantu?
Ayah saya ditangkap pada tahun 2005 ketika saya berumur 26 tahun.
Ramai yang cuba menemu bual kami, Oprah, Larry King dan Diane Sawyer,
dan keluarga saya menolak.
Kami tolak semua undangan.
Saya buat segala perkara betul. Saya masak dan besarkan anak,
saya duduk di rumah dan jaga hal ehwal rumah.
Orang kata, "Dia baik-baik saja."
Hakikatnya, hati saya mati. Mereka tak tahu saya bersembunyi.
Sepuluh tahun jiwa saya mereput setelah dia ditangkap,
saya tak boleh bercakap, saya rasa tak dibenarkan bercakap.
Itulah cara orang Barat Tengah, jangan buka pekung di dada.
Kami simpan dalam hati dan di luar nampak elok.
Begitulah saya dibesarkan.
Kemudian, pada September 2014, saya baru nak masuk tidur,
dan Darian, suami saya ketika itu kata,
"Stephen King diundang ke rancangan bual bicara pagi.
Dia sebut tentang ibu bapa awak
sebab dia tulis cerpen dan hasilkan filem bertajuk The Good Marriage."
Ceritakan kepada kami. Dennis Rader,
lelaki yang menjadi inspirasi watak ini.
Dia prototaip bagi watak dalam cerita saya
dan dia bunuh sepuluh orang, dua daripadanya kanak-kanak.
Dia sudah lama berkahwin dan ada dua orang anak.
Selepas dia ditangkap, isterinya kata
dia langsung tak tahu.
Saya duduk di katil, saya sedih dan menangis, saya bingkas
dan mundar-mandir di bilik sebab terlalu sedih.
Saya marah pada suami saya dan Stephen King,
saya tak mahu semua ini berlaku.
Sudah lama saya berdiam diri dan ada banyak perkara perlu didedahkan.
ANAK PEREMPUAN BTK
Dalam temu bual pertama saya, selama 40 minit, saya dedahkan segalanya
tentang diri saya, ayah,
mak, kehidupan berkahwin saya dan keadaan kami 10 tahun sebelumnya.
Saya menjadi berita utama menjelang malam
dan keesokannya, berita antarabangsa.
- Terima kasih sebab sertai kami. - Terima kasih jemput saya.
Ketika ejen FBI maklumkan saya, saya berpaut pada dinding.
Semua yang saya sayang hilang.
Saya terseksa kerana berdiam dan tak bercerita tentangnya.
MOTEL WESTERN HOLIDAY
Saya tak sangka ia akan jadi isu besar.
Saya tak jaga mulut.
Saya buat ramai orang marah dengan kata-kata yang saya hamburkan.
Saya cuma marah
sebab dia gunakan ibu bapa saya sebagai inspirasi.
Saya akan sentiasa sayang ayah saya. Dia ayah saya.
Tapi saya tak pernah mendalami
perbuatan ayah saya sebagai BTK dan perbuatan jenayahnya.
Saya jalani terapi dan perasaan saya bercelaru.
Dia guna keluarga untuk bersembunyi? Betulkah dia sayang mak?
Betulkah dia sayang kami atau dia gunakan kami selama ini?
Saya mula cari dan selidik segalanya tentang hidup saya
dan ayah supaya saya boleh bercakap mengenainya.
Semuanya begitu mengelirukan.
Pada 1974, ayah saya bunuh empat ahli sebuah keluarga bertujuh.
Beberapa bulan sebelum itu, dia dibuang kerja daripada Cessna.
Dia sangat suka kerja itu.
Jadi, apabila dia diberhentikan pada musim luruh 1973, dia murung.
Anginnya tak baik dan dia bosan.
Dia kata, "Kebosanan membawa kepada kejahatan."
Dia mula fikirkan perkara-perkara buruk dan melaksanakannya.
Pada 1974, saya kapten biro Jabatan Polis Wichita.
Ketua polis kami bersara, jadi pencarian ketua polis baharu
dibuka di seluruh negara.
Saya fikir, "Apa salahnya saya cuba mohon?
Saya takkan dapat, tapi mohon sajalah."
POLIS WICHITA JADI KETUA LAMUNYON MULA TUGAS BAHARU
Saya rasa ada kira-kira 110 pemohon.
Saya dapat jawatan itu.
Wichita bandar barat tengah yang amat tenang.
Penduduknya buat hal sendiri.
Di Wichita, ketika itu,
kita jarang kunci pintu rumah atau kereta.
Suasananya aman dan tempatnya indah untuk didiami.
POLIS WICHITA
Antara perkara yang saya buat semasa menjadi ketua,
terdapat beberapa kes besar yang dah lama berlaku tapi masih disiasat.
Apabila saya jadi ketua,
saya tak terfikir kemungkinan adanya pembunuh bersiri.
Mayat Joseph Otero; isterinya, Julie;
anak perempuan, Josephine; dan anak lelaki, Joseph II,
ditemukan di rumah mereka di Wichita Timur.
Pada 1974, saya hanyalah seorang jurugambar di KAKE Television
dan saya diarahkan ke sebuah rumah.
Kami tahu ada homisid berlaku di situ,
tapi kami tak tahu maklumat terperinci.
Saya perasan tiada sesiapa bersuara.
Semua detektif kunci mulut.
Anak sulung, Charlie, baru pulang dari sekolah,
dia masuk dan nampak kejadian dahsyat ini.
Ibu bapa, adik lelaki dan adik perempuannya dibunuh,
lalu dia hilang kawalan.
Dia cuba buka ikatan mereka,
kemudian lari ke rumah jiran untuk minta bantuan.
Ia kejadian traumatik buatnya. Sesiapa saja pasti rasa begitu.
Ini kes yang amat pelik bagi kawasan ini.
Ini paling dahsyat pernah saya lihat
sepanjang 30 tahun terlibat dengan kes homisid,
tapi kami takkan putus asa.
Ia pembunuhan yang amat dahsyat.
Siapalah sanggup bunuh seorang budak?
Ia tak pernah berlaku di sini.
Saya diberi taklimat tentang kes Otero
oleh pegawai atasan dalam siasatan ini.
Disebabkan sifat jenayah itu, hala tuju siasatan mereka menjurus
kepada jenayah balas dendam
atau mungkin ada kaitan dengan dadah.
Tapi, penyiasat lain menyiasat aspek seksual jenayah itu.
Perlu diingat, penyiasat kes ini bukan hanya seorang dua.
Ada ramai dan mereka ada hala tuju siasatan yang berbeza
untuk cuba selesaikan kes ini.
Saya sedih melihat Wichita makin terabai di sesetengah tempat.
Sesetengah tempat memang terbiar dari dulu lagi,
tapi ia sangat menyedihkan.
Tak seronok datang ke Wichita.
Ini gangguan tekanan pascatrauma yang tinggi.
Sesuatu akan tiba-tiba menyerang saya dan saya…
Saya akan masuk ke dunia trauma.
Saya terlupa dulu saya selalu mendaki, menunggang basikal
dan panjat parit ini dengan ayah.
Ayah tunjukkan jalan belakang
dan ajar saya memandu di situ, bukan di lebuh raya.
Sebenarnya dia lebih penyabar, tenang dan menyeronokkan berbanding mak.
Mak selalu marah-marah.
Seronok melepak dengan ayah sebab dia selalu benarkan saya
buat apa-apa saja, cari masalah, kotorkan badan sebab dia tak kisah.
Ini Gereja Christ Lutheran di Jalan 53 dan Hillside.
Mak dan ayah bertemu di gereja pada Ogos 1970.
Mereka berdua jatuh cinta pandang pertama.
Mereka berkahwin sembilan bulan kemudian.
Antara memori terawal saya ketika saya dua atau tiga tahun.
Rumah kami ada tiga bilik.
Lamannya besar.
Ayah binakan rumah pokok besar di atas kaki bajang.
Kami selalu berkhemah di rumah pokok itu.
Kami buat kerja laman. Dia ajar saya berkebun
dan cara tanam bunga.
Dia juga bawa saya ke kedai perkakasan setiap Sabtu
untuk beli perkakas membina rumah pokok itu.
Dia tak pernah layan saya macam perempuan.
Saya dilayan macam lelaki dan boleh buat apa-apa yang dia buat.
Sebaik saja boleh berjalan, saya ada di sisinya.
Saya dan Kerri sebaya, jadi kami bersekolah bersama.
Dia dari kawasan kejiranan yang sama.
Kami sambut Halloween dan main bola sepak bersama.
Macam-macam kami buat.
Ini komuniti dan pekan yang kecil, jadi semua orang saling mengenali.
Ketika membesar bersama keluarga Rader, mereka sama macam keluarga lain.
Dia buat perkara biasa yang ayah-ayah selalu buat.
Kami panggil dia penangkap anjing Park City.
Kami menjejaki anjing-anjing yang jaga kawasan mereka dan agak ganas,
kami juga cuba menangkap dan mengepungnya sebaik mungkin,
sambil bekerjasama dengan pihak yang laporkan kematian bebiri itu.
Dia bukan saja tangkap anjing.
Dia juga keluarkan saman kalau lalang di rumah penduduk terlalu tinggi.
Kalau ada sesiapa disaman di Park City, kami selalu bergurau…
"Dennis keluarkan pembarisnya lagi."
Dari luarannya, ayah nampak berkelakuan baik dan lemah lembut,
tapi ada ketika, ayah berubah.
Jika sesuatu buat dia marah, dia boleh terus berubah
dan ia mungkin berbahaya.
Semasa kecil, saya tahu,
saya tak boleh sepahkan kasut, nanti ayah marah.
Saya tak boleh duduk di tempat ayah di meja makan.
Saya tahu ayah kena makan dulu.
Biar dia pilih aktiviti untuk kami
atau filem untuk ditontoni…
Dia terlalu mengawal.
Kini baru saya tahu diri sebenar ayah dan rahsia yang dia sembunyikan.
OKTOBER 1974
The Wichita Eagle ialah akhbar harian.
Kami ada kira-kira 125 pekerja di bilik berita.
Termasuklah wartawan foto, sukan, perniagaan dan sebagainya.
Ramai sangat pekerja.
Ia menyeronokkan.
Kes Otero lama diperkatakan sebab
tak pernah berlaku empat orang dibunuh termasuk kanak-kanak sebelum ini.
KLU PEMBUNUHAN SEDIKIT
Saya patut beritahu yang banyak maklumatnya
tidak diketahui pada waktu itu.
Polis kata, "Ini pembunuhan kejam,"
atau "Ini perbuatannya," "Pembunuh ikat mangsa ini."
Tapi banyak yang tak diketahui.
Kami tahu ia dahsyat, tapi tak tahu tahap kedahsyatannya.
Kami terpaksa rahsiakan sesetengah maklumat dalam siasatan itu.
Maksudnya, kami tak nak komuniti tahu butirannya.
Kemudian, pada Oktober 1974,
polis menahan adik-beradik Sebring.
Mereka pedofil.
Ketika ditangkap, mereka mengaku yang mereka bunuh keluarga Otero.
Tentulah ini jadi berita utama
dan menarik perhatian saluran berita.
Maka muncullah surat itu.
KES OTERO
The Wichita Eagle terima sepucuk surat.
Ada orang tampil dan kata, "Hei,
tiga lelaki itu bukan pelakunya."
"Saya tahu…
sebab saya yang buat."
Perincian yang digambarkan dalam surat itu
jelas mengatakan
penulis surat itulah penjenayahnya.
Ketika itu, dia mencari identiti.
SELAMAT MEMBURU
Surat itu mengatakan dan saya petik,
"Saya tulis surat ini demi masa pembayar cukai dan kamu sendiri.
Tiga lelaki yang kamu tangkap itu
tak tahu apa-apa, saya buat semuanya sendiri."
SAYA BUAT SENDIRI
Kemudian dia gambarkan setiap mangsa yang dibunuh.
"Belenggu, tangan diikat ke belakang dengan tali bidai."
"Kaki dan bawah lutut, atas lutut serta pinggang diikat dengan tali ampaian.
Semuanya dengan selembar tali."
"Sebab kematian, dijerut."
Tentu anggota polis rasa seram sejuk
kerana mereka ada gambar di lokasi kejadian.
Dia gambarkannya dengan tepat setepatnya.
Dia juga tambah nota kaki pada suratnya.
"Nota kaki. Penjenayah seks takkan ubah modus operandi dan tak mampu buat begitu,
saya pun takkan berubah.
Perkataan kod saya ialah
ikat, seksa dan bunuh mereka.
BTK. Anda akan lihat dia beraksi lagi.
Dia akan serang mangsa seterusnya."
Perlu diingat, ini bukan penjenayah "normal".
Ini orang sumbang laku dan sakit mental.
Ada kemungkinan besar, dan diandaikan dia masih hidup,
dia akan membunuh lagi.
Ada pemprofil FBI berikan maklumat kepada kami.
Kami diberitahu, "Kalau dia tak membunuh di sini,
dia membunuh orang lain, di tempat lain."
Jadi, kami keluarkan amaran kepada jabatan lain,
kami hantar detektif-detektif kami ke tempat berlainan
untuk menyiasat jika ada pembunuh membunuh di tempat lain,
tapi kami tak dapat cari perkaitannya.
Kami simpulkan, kami tak dapat cari individu ini
kerana dia orang kami.
Kini, ada seorang penduduk tempatan yang perlu kami berikan perhatian
dan perlu dikenal pasti.
OKTOBER 1974
MAC 1977
Shirley Vian ialah ibu tunggal.
Dia ada tiga orang anak.
Dia berada di rumah
ketika itu dan dia tak sihat.
Jadi, Shirley suruh anaknya berusia enam tahun pergi ke kedai.
Dalam perjalanan pulang, dia berdepan seorang lelaki
yang membawa beg bimbit
dan berlaku perbincangan antara mereka.
Hasil perbincangan itu,
lelaki itu berjaya masuk ke rumah tersebut.
Penyerang mengurung tiga kanak-kanak itu di dalam bilik air.
Mereka tahu lelaki itu sedang lakukan sesuatu yang buruk terhadap ibu mereka.
Akibatnya, mereka melarikan diri
melalui tingkap bilik air
untuk menjerit meminta bantuan.
Setelah penyerang lari keluar dari rumah,
anak-anak Vian masuk semula, dan tentulah, mereka nampak si ibu mati di atas katil.
Sewaktu menerima kes ini, para penyiasat beritahu saya,
setelah melihat tempat kejadian, mereka percaya
kes ini ada kaitan dengan kes Otero
berdasarkan keadaan tempat kejadian ditinggalkan.
Shirley Vian, 26 tahun, ditemukan dengan kepala diserkup beg plastik
dan lehernya dijerut tali.
Anak-anaknya yang dikurung di dalam bilik air memberitahu polis,
penyerang ialah lelaki berambut gelap dalam lingkungan 30 atau 40-an.
Ketika itu, kami putuskan untuk tidak membuat kaitan langsung antara kes-kes ini
sebelum perkaitannya dapat dipastikan.
MAC 1977
DISEMBER 1977
Terdapat homisid di… Pershing Selatan.
Nancy Fox.
…Pershing Selatan.
Betul.
WANITA DIBUNUH DI SE WICHITA
Nancy Jo Fox, 25 tahun,
ditemukan mati di pangsapurinya di Jalan Pershing.
Mangsa diikat dan dijerut.
Kejadian dilaporkan seorang lelaki dari pondok telefon.
Polis berspekulasi, pemanggil itulah pembunuhnya.
Jika anda cam suara itu, hubungi 268-4156.
Dalam kes Nancy Fox, talian telefon dipotong,
sama seperti kes Otero.
Berdasarkan bukti yang kami ada, amat jelas kepada kami ketika itu,
kes Otero, kes Shirley Vian,
dan kes Nancy Fox
ialah hasil perbuatan individu yang sama.
Maka itu mencetuskan siasatan
terhadap pembunuh bersiri.
FEBRUARI 1978
Pada 10 Februari 1978,
Larry Hatteberg hubungi saya, dia minta saya datang
dan lihat sepucuk surat mereka terima di KAKE Television.
Penyambut tetamu yang mengisih surat-surat kami
terjumpa surat daripada BTK.
Dia bawa surat itu ke bilik berita dan serahkan kepada saya.
Saya buka surat itu, saya baca
dan fikir, "Ya Tuhan, inilah dia."
Kami bersemuka dengan ketua polis.
Kami kata, "Kami terima satu surat.
Ini suratnya.
Sebagai balasan, kami minta tuan datang ke siaran berita kami malam ini."
Saya sangka dia akan menolak.
Dia panggil ketua detektifnya.
Mereka berbincang selama 20 minit.
Kemudian, mereka keluar dan kata,
"Okey, saya akan hadiri siaran berita malam ini."
Bersama kita, ketua polis, Richard LaMunyon.
Saya ada beberapa soalan, tuan. Bagaimana tuan tahu surat BTK itu sahih?
Tidak syak lagi bahawa satu-satunya orang
yang ada maklumat yang terdapat dalam surat itu
ialah pembunuh itu sendiri.
BTK memulakan surat ini dengan satu soalan.
"Berapa ramai perlu saya bunuh sebelum nama saya disebut dalam akhbar
atau dapat perhatian negara?"
BTK mendakwa telah menjerut tujuh wanita.
Dia senaraikan mangsanya bermula dengan nombor lima
dan dia tulis, "Tekalah motif dan mangsanya."
Ini kali pertama orang di luar jabatan polis
dimaklumkan tentang adanya kaitan
antara kes-kes pembunuhan Otero, Vian dan Fox,
serta pembunuhan ketujuh yang belum dikenal pasti.
Kami bertanggungjawab terhadap masyarakat untuk kenal pasti mangsa terbaharu ini.
Apa-apa saja cara yang membolehkan kami terus berkomunikasi dengannya
harapnya dapat memberi peluang kepada kami untuk kumpulkan
bukti yang cukup untuk dapatkan jawapan tentang identiti individu itu.
Saya memang rasa Richard LaMunyon ialah ketua polis terbaik
yang pernah bertugas di Wichita.
Richard LaMunyon ialah ketua polis
yang apabila ditugaskan cari penjenayah, dia akan cari sampai ke lubang cacing.
Dia takkan lepaskan maklumat yang dia ada
dan takkan benarkan sesiapa menghalangnya menjalankan misi.
Pagi ini, Ketua Polis Richard LaMunyon bertemu detektif yang menyiasat kes itu.
Polis mengaku banyak petunjuk perlu disemak,
tapi tiada yang memberikan jawapan dalam kes ini.
Malam ini, LaMunyon bersama sekumpulan pakar akan mengkaji
semua bukti yang ada dalam siasatan ini.
Dalam surat kepada KAKE, BTK menyebut pembunuhan tujuh orang,
tapi dia tak namakan mana-mana mangsanya.
Terdapat banyak kes homisid belum selesai selama ini
dan polis tidak pasti identiti mangsa ketujuh BTK.
Beberapa sumber polis berpendapat mangsa ialah Kathryn Bright.
Pada April 1974,
seorang lelaki bernama Kevin Bright
ditembak di kepala dan berlari keluar
sambil menjerit ada lelaki asing di dalam rumahnya
telah menembaknya dan kakaknya, Kathryn, masih di dalam rumah
dan lelaki itu masuk untuk merompak mereka.
Adik Kathryn Bright, Kevin, menyaksikan sebahagian pembunuhan itu
dan dia dapat beritahu polis sedikit sebanyak tentang kejadian itu.
Kami temukan Kathryn Bright ditikam di rumahnya.
Kathryn ialah penuntut di Universiti Wichita.
Biasanya dia pulang seorang diri.
Dalam kes ini, dia pulang bersama adiknya, Kevin,
pada siang hari.
Penyerang itu sudah pun menunggunya di dalam rumah.
Berdasarkan keterangan Kevin, sebaik saja mereka masuk ke rumah,
penyerang itu acukan pistol kepada Kevin
dan mengarahnya untuk ikat kakaknya, Kathryn.
Dia menurut.
Kemudian, Kevin dibawa ke bilik lain.
Penyerang itu cuba melilit leher Kevin dengan tali nilon
dan ketika itulah pergaduhan berlaku, lalu Kevin ditembak.
Dia rebah dan pura-pura mati.
Kevin dibawa ke hospital akibat kecederaan di kepala.
Kami bekerjasama dengannya dalam usaha mengenal pasti penyerang itu.
Gambaran Kevin agak generik.
Penyerang itu lelaki Kaukasia, mungkin berusia 30-an,
bentuk badan normal, 180 paun.
Senang kata, dia tak dapat bantu kami.
DITIKAM MATI, DITEMBAK PENCEROBOH
Hanya selepas BTK kata, "Ya, saya yang lakukannya,"
barulah desakan untuk tindakan diambil
semakin meningkat.
Wujud perasaan yang dia masih di sini,
masih bekerja dan entah-entah dia tinggal di rumah sebelah…
Rupa-rupanya, memang betul.
Aduhai, jalan ini rosak teruk.
Dulu kawan baik saya tinggal di sana.
Saya jaga anak orang di situ.
Pengasuh saya tinggal di sebelah sana, jadi inilah dia.
Di sinilah tempat saya membesar.
Rumah dah dirobohkan supaya tak hancur dikerjakan
orang yang menjual serpihannya satu demi satu di eBay.
Banyak yang berlaku selepas saya bercakap dengan media
dan Wichita seolah-olah menjadi kawasan musuh.
Kali pertama saya kembali ke laman rumah saya pada 2015.
Dah sepuluh tahun saya tak pergi ke situ.
Dari satu sisi, saya boleh ceritakan sejuta kenangan
dan macam-macam saya buat di pokok-pokok itu.
Di sinilah saya dan ayah selalu berkebun.
Dia tanam pelbagai jenis sayur. Di sini pula ada taman bunga.
Dulu, seluruh kawasan ini ialah taman.
Ada laluan untuk ke sini.
Ada laluan pejalan kaki di sini.
Ayah pernah tanam anggur di sini dan ia sangat luar biasa.
Rasanya tak sedap dan masam.
Kita boleh nampak… Rasanya masih ada pokok menjalar di situ.
Anggur itu antara idea gila ayah.
Dia ambil gambarkah?
- Betulkah dia ambil gambar? - Tak, dia tak ambil.
Amat sukar untuk berada di sana sebab…
Ia mengingatkan saya kepada tempat-tempat itu.
Walaupun laman rumah masih elok, saya tetap berada
dekat dengan rumah yang bukan semuanya indah
serta tempat ayah pernah diami.
Sehingga kini, saya masih boleh ceritakan
dengan terperinci perbuatan ayah saya.
Ayah saya buat perkara yang kita tahu.
Tapi masih sukar untuk saya percaya sepenuhnya.
Saya selalu terfikir, "Ayah ialah BTK."
"Apa? Biar betul?"
Hakikat itu masih belum dapat saya terima.
Satu hal lagi, orang luar sering mempertikaikan,
"Kenapa ada ketika
dia berlagak macam mangsa dan kenapa dia menangis,
kenapa dia marah?"
"Selepas itu pula, dia kata betapa indahnya hidup." Saya kata…
Sebab itulah hidup saya.
Hidup saya sebahagian besarnya indah,
tapi ada detik-detik buruknya juga.
Kami tak faham
bahawa di sebalik detik indah, ada selonggok masalah besar.
Kalau kita lihat, tanah ini terbiar. "Apa jadi kepada keluarga saya?"
Pagar dah reput dan patah-patah.
Saya pun tak tahu kenapa ia ada di situ.
Semuanya dah mereput dan kotor.
Keluarga kami hancur.
Ia ambil masa yang lama,
tapi trauma berkenaan ayah menghancurkan hidup kami,
jadi di sinilah kita akhirnya.
Awak semua langsung tak hormat privasi orang lain.
Dia tak tinggal di sini lagi.
Dia tak perlu lalui semua ini setiap hari.
Awak faham tak?
Kerri Rawson terpaksa galas tugas yang dia tak minta.
Ke mana-mana saja dia pergi, apabila orang tahu BTK ialah ayahnya,
dia jadi anak perempuan BTK.
Bagaimana dia nak bertahan?
Saya sembunyikan segalanya tentang ayah, kehidupan saya, penderaan dan trauma
kerana sesetengah orang awam
akan layan saya dengan teruk kerana saya anak pembunuh bersiri.
Mereka desak, "Apa awak sembunyikan? Awak tak tahu apa?
Kenapa tak dedahkan perbuatannya kepada dunia?"
Saya menanti seseorang muncul
dan berikan peluang untuk saya bantu dan berbicara.
Daerah Osage minta rundingan saya berkenaan siasatan ini.
Bukannya saya pilih haluan ini,
tapi saya diberi haluan ini dan inilah hidup saya.
Saya kena pilih apa nak dibuat dengannya.
Dah bersedia untuk kaji semua ini?
Sentiasa tidak.
Antara perkara yang dapat berikan kami jawapan
ialah membawa awak kembali ke kawasan ini
untuk mengetahui memori awak.
Ia dapat membantu kami fahami
dan jelaskan gambaran kedudukan ayah awak
atau sahkan dia memang tak buat apa-apa setakat yang awak tahu.
Jadi, pada pengetahuan umum, dari tahun 1974 hingga 1979,
ada surat yang dihantar BTK di Wichita
kepada pihak akhbar, polis
dan stesen berita.
Terdapat surat dan puisi aneh,
ada orang mendakwa dia telah bunuh tujuh orang.
Semua ini berlaku sebelum saya dilahirkan atau ketika saya masih kecil.
Surat terakhir dihantar pada 1979.
Kemudian, saya dapat tahu ia dihantar pada malam hari jadi pertama saya.
Ayah saya adakan parti hari jadi pertama saya
kemudian dia keluar pada musim panas, berjaket jean dan hantar satu surat.
Itulah surat terakhir daripada BTK buat tempoh yang lama.
KENIKMATAN TERJERUT
Kemudian dia kata, kehadiran anak-anak memperlahankan pembunuhannya.
Ayah kata dia sibuk jaga anak. Saya rasa dia sibuk mengejar saya.
Saya ada gambar yang bercampur aduk tahunnya.
Antara aktiviti yang saya suka buat dengan ayah ialah pergi ke Grand Canyon.
Kami pergi ke pinggirnya saja pada tahun 1986
dan pada 1995, kami berkhemah seminggu di pinggir itu.
Waktu itu salji turun dan cuaca sejuk,
saya tidur di sebelah ayah dalam khemah sebab sejuk.
Saya gembira dia ada sebab badannya panas.
Kami adakan percutian keluarga hebat.
Kami selalu berkhemah atau mendaki, memancing dan berkhemah di Kansas,
mendaki di Colorado, sekitar Durango. Ada takungan air di sana.
Kami selalu mendaki balik hari dan memancing ikan trout,
kami juga mengembara di Yellowstone,
Teton dan sebagainya.
Apabila melihat gambar-gambar ini,
kita nampak keluarga normal, bukan?
TAMAN NEGARA GRAND TETON
Ayah saya langsung tak dapat dikesan.
Dia tak dijumpai selama 31 tahun
sebab dia betul-betul di depan mata mereka.
Mereka tak mencari orang macam ayah saya,
lelaki biasa yang ada keluarga.
Pembunuhan Otero berlaku pada 1974.
Pembunuhan Otero berlaku, kemudian satu lagi dan satu lagi,
seterusnya ada beberapa lagi pembunuhan, semuanya semakin bertindan.
Selepas itu, tiada apa-apa berlaku.
15 JANUARI 2004
Tepat 30 tahun lalu, Charlie Otero, 15 tahun, pulang dari sekolah
dan mendapati seluruh keluarganya dibunuh, lalu bermulalah pembunuhan bersiri
yang belum selesai paling dahsyat dalam sejarah Wichita.
Akhbar terbitkan artikel ulang tahun ke-30.
Waktu itu, keluarga Otero dibunuh
dan berlaku beberapa pembunuhan berikutnya,
tapi kami tidak lagi berhubung dengan BTK.
BABAD SEORANG PEMBUNUH
Tiada sesiapa tahu nasibnya.
Teorinya banyak, tapi ada yang mengatakan
A, dia dipenjarakan atas jenayah lain,
B, dia dah mati,
atau dia dah tinggalkan negara atau kawasan ini dan tak ditemui lagi.
Semasa saya mula bekerja di Wichita
sebagai pembaca berita pada 1984,
Kisah BTK dianggap begini, "Oh, ya, ada suatu kes disebut BTK.
Dia membunuh sekitar 1970-an, sekarang semuanya dah okey."
Sama ada dia dah mati atau dipenjarakan."
Itulah kisahnya, sebuah legenda.
Tiada sesiapa terfikir tentang BTK lagi.
Dia tidak diperkatakan.
Itulah sebab dia muncul semula.
Ini berita tergempar daripada KAKE On Your Side.
Selamat petang. Pembunuh bersiri yang sekian lama menakutkan Wichita
kini mencetuskan ketakutan baharu.
Polis berkata, nampaknya, BTK muncul kembali di Wichita.
Cara dia muncul semula
amatlah mengejutkan.
Dia hantar ke akhbar Wichita
sekeping lesen memandu daripada suatu pembunuhan
yang tiada sesiapa tahu melibatkan pembunuh itu.
MAC 2004
Sepucuk surat yang diterima KAKE TV diserahkan kepada kami Rabu lepas.
Kami mengandaikan kemungkinan bahawa surat ini daripada BTK
dan kami telah menyerahkannya kepada FBI.
Setelah menerima surat BTK itu, bos saya kata kepada saya,
"Kita dijemput untuk turut serta. Nak ikut?"
Saya kata, "Tentulah."
Dalam surat itu, BTK mendakwa
Vicki Wegerle ialah mangsa kelapannya.
Dia ditemukan dijerut di rumahnya pada September 1986,
beberapa tahun selepas komunikasi terakhir BTK.
Surat itu disertakan gambar yang diambil di tempat kejadian jenayah.
Itu tempat kejadian pembunuhan mangsa, Vicki Wegerle.
Dia dibunuh di rumahnya.
Masalahnya, dalam kes pembunuhannya, apabila kru bantuan kecemasan tiba,
ambulans memindahkannya dari rumah untuk cuba menyelamatkan nyawanya
sebelum mana-mana detektif polis tiba
atau gambar tempat kejadian jenayah diambil.
Tiada satu pun gambar polis di tempat kejadian jenayah itu.
Tapi gambar-gambar yang BTK hantar kepada kami,
jelas menunjukkan keadaan mangsa
yang sudah mati di rumahnya.
Jadi, kami tahu, siapa-siapa pun dia, pengirim surat itu pembunuhnya.
Dialah sebenarnya BTK.
BTK MUNCUL SEMULA SELEPAS 25 TAHUN
Boleh anda bayangkan
betapa gembiranya dia dengan tajuk berita ini?
BTK MUNCUL SEMULA SELEPAS 25 TAHUN
Itulah matlamatnya, mendapatkan publisiti.
Itu yang dia dapat.
WANITA MUDA GENERASI KEDUA KINI GERUN KEPADA BTK
Kami juga terkejut
seperti orang awam di luar sana.
Semua pengamal media,
termasuklah sesetengah pegawai polis terkejut dengan berita ini.
Seperti semua penduduk Wichita, warga KAKE turut mengharapkan
kisah BTK terkubur dan tinggal kes lama.
Namun kini polis mengatakan BTK kembali, maka ketakutan lama timbul semula.
Steven Relford berusia lima tahun sewaktu BTK membunuh ibunya,
namun, lebih teruk, dia dan dua adik-beradiknya dengar semuanya.
Saya masih alaminya hari ini.
- Yakah? - Ya, puan.
Apa yang awak alami?
Saya yang buka pintu untuk seorang penjahat.
Saya benarkan dia masuk.
Saya takkan lupakannya.
Ia antara pendedahan paling mengejutkan dalam kerjaya saya.
Yang paling teruk,
apa lagi dia akan buat untuk dapatkan publisiti?
Apabila berita ini tersebar kepada media, telefon berdering tak henti-henti,
e-mel masuk bertali arus.
Ada petunjuk diterima,
ada yang beri pendapat individu yang mereka rasakan BTK
dan macam-macam lagi panduan.
Kami tak dapat siasat semuanya.
Kami tak boleh siasat satu per satu.
Tapi petunjuk mana terpaksa diabaikan? Adakah itu petunjuk yang betul?
Keadaannya amatlah sukar.
Ini maklumat yang kami ada.
Ada surat mencurigakan dihantar kepada kami.
Terdapat nama pengirim, Thomas B. King.
408 JALAN WICHITA, KS 67203
Surat keduanya setelah muncul semula dihantar kepada KAKE TV.
Ya, saya En. Glen Horn.
Surat itu mengenai "Kisah BTK,"
buku yang dia nak karang mengenai dirinya sendiri.
Dia senaraikan, "Bab satu, bab dua, bab tiga dan bab empat."
"Kisah BTK. Pembunuh bersiri lahir. Fajar. Fetisy. Dunia Fantasi."
"Pencarian bermula. Tempat kunjungan BTK. Pijama.
MO-ID-RUSE. Bunuh. Kenangan indah.
Sembah seni terakhir. Senja. Akan ada lagikah?"
Bab ke-13.
"Akan ada lagikah?"
Tiada orang tahu betapa dia mahukan publisiti
sampai sanggup membunuh lagi.
Unit Sains Tingkah Laku FBI
beri kami arahan dari awal lagi dan mereka kata,
"Peluang terbaik untuk tangkap BTK, terus berhubung dengannya."
"Buat dia rasa selesa
untuk berhubung dengan kamu."
Selepas itu, kami mula dihubungi hampir setiap bulan
atau enam minggu.
Minggu lalu, tiga bungkusan dihantar ke stesen TV tempatan berisi barang kemas,
mungkin milik seorang mangsa.
Ia diletakkan dalam peti UPS.
Seorang pekerja UPS membuka satu sampul surat berisi gambar
dan surat daripada BTK.
Kini, dia mencabar mereka untuk mencarinya
dan mengusik mereka dengan petunjuk samar yang mungkin benar atau palsu.
Kami tahu dia perhatikan kami sebab dia selalu tulis perkara
yang menunjukkan dia tonton rancangan kami setiap malam.
Saya pernah sebut dalam rancangan berita pukul 10,
saya dan Jeff selesema.
Rasanya kami terkena selesema.
Dua hari kemudian, kami terima surat
yang berbunyi, "Semoga selesema Susan dan Jeff cepat sembuh."
KASIHAN SUSAN DAN JEFF KENA SELESEMA
Saya masih
dapat rasakan…
perasaan takut dalam badan saya apabila bercakap mengenainya.
Ini antara kes paling mencabar yang pernah saya libatkan diri.
Saya rasa, pelakunya mungkin seorang yang menarik untuk diajak berbual.
MEI 2004
JANUARI 2005
Ini poskad, bukan surat.
Katanya…
"Di antara Utara Jalan 69 Utara dan Utara 77 di Seneca.
Kandungannya kotak Toasties Post.
PJ Little Mex dan patung.
Beritahu saya kalau awak atau Polis Wichita terima poskad ini."
Dalam komunikasi kali ini,
dia berikan satu lagi petunjuk kepada polis.
Ada kotak Toasties Post di sebuah jalan.
Wartawan dan jurugambar kami segera dihantar ke sana.
Ia terletak di jalan desa terpencil, di bawah papan tanda jalan.
Kami dapat rakam pelbagai jenis rakaman.
Lt. Ken Landwehr dan Detektif Kelly Otis tiba
tak lama kemudian dan penyiasat memeriksa tempat kejadian selama berjam-jam.
Polis meminta kami rahsiakan lokasi
selagi siasatan masih dijalankan.
Polis datang dan ambil kotak bijirin itu.
Mereka yang buka kotak itu.
Di dalamnya terdapat patung Barbie
dengan leher dililit tali gantung.
Menerusi komunikasi kotak bijirin itu,
dia menyatakan keinginannya untuk hubungi kami melalui cakera liut.
Dia risau kami mungkin dapat menjejakinya.
Dia kata, "Cakera itu boleh kenal pasti saya?"
Dia juga kata sesuatu yang menarik. Dia kata, "Cakap terus terang."
CAKAP TERUS TERANG
Selepas itu, dia arahkan kami untuk jawab melalui iklan akhbar
dan kata, "Rex, tak mengapa."
Kenny Landwehr iklankan ayat itu seperti yang diminta BTK.
BTK balas dengan satu cakera liut.
Metadata cakera itu menunjukkan ia pernah digunakan di Perpustakaan Awam Park City,
Gereja Christ Lutheran
dan ada satu nama pengguna.
Namanya hanyalah "Dennis".
Dalam beberapa minit, semakan silang antara dua organisasi ini menunjukkan
seseorang bernama Dennis Rader
ialah Presiden Jemaah Gereja Christ Lutheran.
Pegawai IT Polis Wichita amatlah gembira.
Akhirnya, mereka dapat satu alamat di Park City,
di pinggir Wichita.
Saya dah bersedia. Saya nak terus tangkap dia.
Tapi Kenny Landwehr kata, "Kita perlu benar-benar pastikan ini BTK."
"Kita kena dapatkan DNA-nya."
Saya perasan anaknya menuntut di Universiti Kansas.
Saya juga bekas penuntut di situ, jadi saya tahu,
jika penuntut universiti itu menghadapi sebarang masalah perubatan,
mereka akan ke Pusat Kesihatan Pelajar Lafene.
Saya kata, "Saya nak ke sana untuk dapatkan maklumat."
Dalam rekod, semasa di sana, dia pernah buat ujian pap smear.
Mereka serahkan sampelnya.
Saya hantar ke makmal untuk analisis DNA.
Akhirnya, saya terima panggilan telefon.
"Dia anak BTK."
Orang pertama saya hubungi, Kenny Landwehr.
"Dialah orangnya."
"Baiklah. Kita jumpa pagi-pagi esok."
25 FEBRUARI 2005
Pagi itu, bilik berita mula dapat paparan pemantauan trafik
daripada polis dan pegawai tugasan kami kata,
"Ada sesuatu berlaku di Park City.
Entah apa halnya, tapi hantar seseorang ke sana."
Kereta 6, ini mat 1-6, over.
Kami tahu Dennis Rader pekerja bandar Park City
dan dia makan tengah hari di rumah setiap hari.
Jadi, kami buat sekatan jalan di jalan bersebelahan rumahnya
dan tunggu dia lalu di situ.
Ketika dia lalu di sebelah kami, kereta polis mengekorinya,
pasang lampu kecemasan dan suruh dia berhenti.
Saya terfikir, "Tentu dia tahu inilah pengakhirannya.
Saya rasa dia tentu nak mati dengan bergaya.
Saya tak mahu begitu.
Jadi, saya berhenti di sebelah kereta polis,
saya dekati trak Dennis Rader betul-betul ketika dia buka pintu
dan hendak keluar.
Saya tarik dia,
pusingkan badannya dan terus rebahkan dia di atas jalan.
Ketika itu, saya disertai beberapa lagi ahli pasukan petugas lain.
Kami gari tangannya dan angkat dia,
saya berdiri di sebelahnya sambil masih memegangnya.
Dia pusing, pandang saya dan kata,
"Beritahu isteri saya, saya tak balik makan tengah hari.
Tentu awak tahu rumah saya."
Ayah saya ditangkap pada tahun 2005 ketika saya berusia 26 tahun.
Tiba-tiba dunia jadi tunggang-terbalik buat saya dan suami saya.
Kami baru 18 bulan berkahwin.
Kami tinggal berdua saja tanpa keluarga di Michigan.
Kami disoal siasat FBI pada hujung minggu pertama itu,
kemudian saya ditinggalkan seorang diri.
Saya sangat marah. Saya marah tentang DNA itu.
Saya rasa privasi saya diceroboh.
Saya malu tentang ujian pap smear itu.
Saya memang dah marah pada polis. Saya juga marah pada FBI.
Saya marah semua orang.
Hidup kami tiba-tiba musnah.
Bergolak, tak masuk akal. Saya marah pada semua orang.
Selepas penangkapan itu, saya ditugaskan untuk laksanakan waran geledah
di rumah yang didiami Dennis Rader bersama isterinya.
Apabila masuk, perkara pertama saya nampak
ialah gambar di dinding di atas sofa
yang menunjukkan dia dan keluarganya menghadiri acara Universiti Kansas.
Majlis KSU, perlawanan bola dan macam-macam lagi.
Saya terkedu.
Barang yang dijumpai di rumahnya
timbulkan makin banyak persoalan dalam fikiran saya.
Contohnya, apabila masuk ke pintu depan,
kita akan jumpa almari kot.
Tapi, di rak betul-betul di atas kot itu ada beg bunuh.
Di dalam beg kecil itu ada tali sedia disimpul dan bandana.
Ada gari dan pistol automatik .32.
Di bangsal di belakang rumah ada beberapa barang menarik.
Ada trofi pembunuhan, barang kemas. Benda yang pernah sentuh kulit mangsa.
Pakaian, terutamanya pakaian dalam.
Dia simpan semuanya.
Barang yang jelas sekali boleh
atau mungkin digunakan untuk seksa sesetengah mangsanya.
Sebagai penyiasat, itu sangat mengerikan.
Saya fikir, "Aduhai, barang-barang ini menggambarkan keadaan mindanya."
Ini kawasan panas yang menarik ratusan orang
untuk singgah dan lihat tempat kejadian.
Park City ialah komuniti kecil yang saling mengenali,
atau itu sangkaan mereka.
Saya menyoal isterinya tapi dia nafikan sekeras-kerasnya.
Dia kata, "Taklah."
Dia baik dan ramah. Dia tak marah-marah kami.
Dia kata, "Tidak. Awak salah orang."
Ketika kami bercakap dengannya, Kerri telefon dia.
Kami tak dapat hubungi mak hinggalah lewat hari itu.
Dia tak keruan. Macam saya.
Saya dan mak tak dapat memahaminya.
Dia kata kepada Kerri, "Kamu kenal ayah kamu.
Ini tak betul. Ini satu kesilapan besar.
Itu bukan… Dia bukan pembunuh.
Ini bukan dia."
Saya tak rasa saya mampu hadapi malam itu.
Mereka dua individu
yang tinggal dan berinteraksi bersama,
mereka berkongsi banyak persamaan.
Adakah saya rasa dia tahu apa-apa?
Tidak.
Paling hampir dia tahu pun
adalah ketika…
Mereka sedang menonton TV
dan salah satu saluran media
sedang bacakan satu daripada surat BTK.
Setelah siaran berita tamat,
dia kata, "BTK itu,
gaya penulisannya sama macam awak."
Dennis pula…
Dia tak kata apa-apa,
tapi saya dapat rasakan jauh di dasar hati saya,
kalau isterinya terus bertanya,
tentu Dennis akan bunuh dia.
JABATAN POLIS WICHITA
Dennis, saya nak tanya awak.
Awak rasa macam mana kami dapat bercakap dengan awak?
Saya tak tahu.
Sebagai suspek, saya rasa awak ada maklumat tentang saya.
- Awak nak tahu apa maklumatnya? - Tentulah.
Nak saya kongsikan dengan awak?
Soal siasat pertamanya dengan Kenny Landwehr
dan seorang ahli sains tingkah laku daripada FBI.
Kenny tunjukkan
segala bukti menjahanamkan yang kami ada terhadapnya.
- Tahu apa itu? - Cakera liut.
Ya.
Tujuan sejumlah wang yang amat besar
dilaburkan untuk forensik komputer ialah pornografi kanak-kanak.
- Apa? Tak. - Pornografi kanak-kanak.
Jadi, FBI dan polis setempat
makin mahir
memeriksa cakera seseorang
dan mampu menjejaki mereka.
- Menariknya. - Kalau kami dapat…
Kalau kami terima benda begitu, kami boleh periksa
dan kami boleh dapati ia datang dari Gereja Christ Lutheran.
Kami boleh periksa beberapa komputer di sana dan dapati
orang yang log masuk ke komputer itu ialah Dennis.
Apabila aspek DNA dikemukakan, dia tahu dia tewas.
Kenny Landwehr beritahu dia,
"Kami dapat padanan DNA melalui anak awak."
Ada prosedur perubatan dilakukan pada anak awak.
Saya boleh dapatkan sampel itu dan buat ujian.
Saya tahu BTK ialah bapa anak-anak awak.
Itu yang temukan saya dengan awak.
Saya rasa kenyataan itu benar-benar membenamnya.
Kita boleh agak.
Dia kata, "Dennis, beritahu kami, siapa awak?
Katakan sajalah.
Nampaknya kamu dah tahu…
- Apa lagi? - Cakaplah. Siapa awak?
BTK.
Awak BTK.
Sebaik saja dia beritahu penguatkuasa undang-undang,
segala rahsianya terbongkar, setiap perbuatan jenayahnya didedahkan.
Dua jenayah
yang sebelum ini tak dikaitkan dengannya.
Itu projek "Dogside".
Itu kod nama dia.
Saya ada masa lapang pada waktu petang.
Saya bunuh dia pada malam Jumaat.
19 Januari 1991. Dolores D. Davis diculik dari rumahnya.
Mayatnya ditemukan 13 hari kemudian
di bawah sebuah jambatan di utara Sedgwick.
Kemudian saya ikat dia,
saya rasa dia tahu keadaan akan jadi lebih buruk.
Dia kata, "Jangan bunuh saya."
Saya sarungkan kepalanya dengan sarung kaki dan jerut dia.
Saya bawa dia ke sana dan campak dia
ke bawah jambatan.
Januari 1991.
Waktu itu, mak saya sakit teruk dan ditahan di hospital
selama 10 atau 12 hari akibat pneumonia.
Ayah pula tertekan kerana dia tiada kerja.
Kami tiada duit. Dia cuba masak untuk kami.
Dia tak pandai masak dan telur dia masak tak sedap.
Tak lama selepas itu, dia bunuh Pn. Davis.
Dia letakkan mayatnya di but kereta kami.
Kemudian dia berikan kereta itu kepada saya untuk ke sekolah.
GRADUAN '96
Saya cuma… Saya menolak.
Saya teringat Pn. Davis pernah berada di dalamnya.
Saya ditugaskan untuk siasat tentang Marine Hedge.
Dan…
Saya nak tahu. Macam mana awak tertarik kepada dia?
Saya dah beritahu sebelum ini,
ada banyak perkara saya selalu buat.
Saya namakannya projek. Dia "Projek Bunga".
Bukan, biskut. "Projek Biskut".
Saya ingat ketika saya enam tahun, jiran kami, Pn. Hedge, hilang.
Mayatnya ditemukan selepas beberapa minggu dan dia didapati dijerut.
Saya bunuh dia ketika menjalankan aktiviti pengakap.
Ia perlindungan bagus untuk orang macam saya.
Saya pergi berkhemah dan menyusup keluar.
Saya letakkan kereta di tempat main boling.
Saya bawa beg boling saya dan beli bir.
Saya putuskan talian telefon, buka tingkap senyap-senyap
dan menyelinap ke dalam.
Beg bunuh ayah dalam pembunuhan Hedge
ialah beg boling merah manggis lama dan berjalur putih.
Ayah tak suka boling. Kami pernah main beberapa kali saja.
Kenapa mak saya tak tanya,
"Kenapa awak tiba-tiba ada beg boling?"
Tapi, yang gilanya, selepas ayah bunuh Pn. Hedge di atas katilnya,
ayah bawa dia keluar dalam selimut,
letakkan dia dalam but kereta,
bawa dia ke Gereja Christ Lutheran, tempat kami sembahyang.
Kemudian, ayah tanggalkan dan tukar bajunya,
serta ambil gambar sambil pasang belenggu pada mayatnya.
Awak dah buat keputusan untuk bawa dia ke gereja.
Hidup atau mati, dia akan ke gereja itu.
Sebenarnya, saya cuba usahakan untuk bina sarang BTK,
macam rumah atau bilik seksaan.
Itu yang saya cuba bina dalam dunia fantasi saya.
Semasa kecil, saya ingat satu hari Ahad,
saya di Gereja Christ Lutheran.
Saya panjat pokok pain tinggi dan kurus
yang selalu saya panjat di gereja.
Apabila Pn. Hedge ditemukan beberapa minggu kemudian,
mereka jumpa daun pain panjang yang aneh pada mayatnya.
Mereka tak tahu asal daun pain itu sebab ia jarang ada di Kansas.
Pokok pain perlu ditanam di sini.
Daun pain itu datangnya dari pokok pain yang saya panjat di gereja.
Amat jelas di mata saya yang dia bangga dengan pembunuhan itu.
Dia mahu…
Dia cakap di depan kami dia nak buat banyak lagi pembunuhan.
Dia yang beritahu kami, "Kalau saya hidup bersendirian
tanpa ada tanggungjawab sosial, keluarga, gereja dan kerja…"
Dia kata, "Kalau semua itu tiada,
pasti ada banyak lagi pembunuhan."
BTK KEMBALI PUSAT BANDAR WICHITA
Pihak media negara mula berkumpul,
ada wartawan Good Morning America, CNN, Dateline, Primetime Live.
Mereka semua akan berkumpul di Wichita sepanjang hari
kerana kisah ini kecoh di seluruh negara.
Tentulah liputan dibuat secara langsung dan ketua polis Wichita kata…
Kesimpulannya, BTK telah ditangkap.
Orang ramai terus bersorak.
Ramai yang datang ke sidang akhbar itu.
Media kebangsaan pula kata, "Siapa yang mereka sorakkan?"
Tapi mereka tak faham rasa lega yang kami rasa
apabila dia akhirnya ditangkap.
Bagi bandar Wichita, polis dan mangsanya,
kelegaannya dapat dirasakan setelah Dennis Rader, 59 tahun, ditangkap.
Ia sukar dipercayai, tapi baguslah.
AYAH NANCY FOX
Kita akan hapuskan semuanya.
Semuanya telah terbongkar dan dia akan tanggung balasannya.
Ini usaha penguatkuasa undang-undang.
Apa pendapat anda
berkenaan dia sudah lama tinggal dalam komuniti ini?
Dia hidup, bernafas, bekerja.
Dia si bangsat yang bijak.
Tak mengapa.
Abang saya telefon saya pada pagi sidang akhbar itu.
Dia kata, "Mereka kata orangnya ialah penangkap anjing Park City itu."
Saya ingat saya kata, "Apa?"
Penangkap anjing Park City? Ada seorang saja yang bekerja begitu.
Itu ayah Kerri.
Saya takkan lupa kata-kata ayah, "Tak mungkin Dennis orangnya."
Kemudian, saya melekat di depan TV.
Jiran yang telah saya temu bual ingat
penghuni rumah tempat berkumpulnya polis.
Ia menakutkan. Mak ayah saya telefon saya. Ayah saya hampir menangis.
Memikirkan saya ibu tinggal dengan dua anak di sini
dan dia pernah masuk beberapa kali.
Saya sangat terkejut orangnya ialah ahli gereja ini
atau kenalan saya.
Sepanjang saya kenal Dennis, saya boleh kata tiada apa-apa
dalam perbualan kami yang membayangkan tuduhan itu.
Dia ketua Pengakap yang bagus.
Mungkin dia makin tua, anak-anak dah besar dan pindah keluar,
maka dia jadi agak pelik.
Saya rasa kejutan terbesar bagi Wichita ialah dia cuma lelaki biasa.
Dia ada kerja yang dia hadiri setiap hari.
Dia ada keluarga, isteri dan dua anak.
Tapi dia pembunuh bersiri?
Semua orang mahu menemu bual Paula, Kerri atau adiknya.
Semua orang mahu buat begitu.
Tentulah mereka kata,
"Takkanlah tak tahu? Takkan mereka tak tahu?"
Saya ingat saya pertahankan mereka
sebab mereka tak tahu.
Tiada sesiapa tahu.
Dia bukan perdayakan keluarganya saja.
Dia tipu seluruh gereja.
Dia tipu seluruh bandar.
Dia tipu semua orang.
JESUS SAYANG WICHITA
Pada hujung minggu pertama selepas ayah saya ditangkap,
mak saya langsung tak sihat.
Dia terkejut. Saya pun sama.
Datuk dan nenek saya ada.
Sepupu-sepupu saya juga ada.
Mak cik saya keluar dan belikan KFC untuk kami
lengkap dengan hidangan sampingannya.
Kami terus duduk dan makan.
Bagi saya, ia seperti di majlis pengebumian.
Padahal kami cuma duduk dan makan.
Pada saat itu, saya rasa nak gelak sikit, tapi pada masa sama, saya menangis.
Kami berkongsi cerita.
Mak saya cepat-cepat kata,
"Rasa macam ayah kamu dah mati dan kita berkumpul di sini
selepas pengebumiannya."
Saya kata, "Ya, betul, mak."
Kemudian, pada malam pertama itu,
mak saya menangis dan ajak saya tidur di katilnya.
Saya tak mampu hadapinya. Ia terlalu menyakitkan.
Saya masih menggigil dan tak dapat terima hakikat.
Ia terlalu sukar. Saya tak tahan, jadi saya…
Saya terpaksa tinggalkan mak bersendirian.
Ia… Ia terlalu sukar. Saya tak mampu lakukannya.
Hubungan saya dengan mak tak wujud pada masa ini.
Kami renggang.
Semasa membesar, kami rapat
dan masih baik selepas ayah ditangkap.
Saya langgar batas.
Kami tak bincangkannya. Kami telan kepahitannya dan terus bekerja.
Kami tak beritahu orang.
Saya saja yang muncul di mata awam.
Entahlah. Ia sangat mengecewakan
sebab ayah masih hidup dan dia masih ayah saya, betul?
Bagi mak saya, dia boleh ceraikan ayah.
Dia boleh putuskan hubungan. Dia ada kuasa itu.
Dia boleh teruskan hidup berasingan.
Saya dan adik pula tak boleh buat begitu.
Dia tetap ayah saya. Rupa saya mirip dia.
Jadi, bagi saya, saya tak pernah anggap ayah dah mati.
Pada awalnya, saya… Paderi kata ia mungkin membantu
kalau kami tulis surat dan luahkan isi hati kami kepada ayah.
Saya mula menulis surat kepada ayah pada Mac 2005.
"Ayah, helo. Secara fizikalnya, saya okey.
Saya selamat di rumah di Michigan.
Media kata saya yang laporkan ayah.
Itu tak betul.
Seperti orang lain, saya tak tahu apa-apa sampailah FBI datang mengetuk pintu.
Saya cuba beritahu mereka ayah orang hebat,
ayah bapa yang baik dan mereka buat silap besar sebab salah tangkap orang.
Saya dah cuba. Kami semua cuba, tapi mereka tak percaya."
"Kami tak kenal lelaki satu lagi itu,
tapi kami amat sayang suami, ayah dan lelaki yang kami kenal.
Saya nak tahu kisah hidup ayah waktu kecil,
itu pun kalau ayah sudi ceritakan.
Saya simpati kalau ayah pernah alami sesuatu.
Kalau betul, ayah kena tahu, itu bukan salah ayah.
Suatu hari nanti, kami nak jawapan kalau ayah ada dan mampu berikannya."
Saya cuba berhati-hati ketika tulis surat supaya saya tak luahkan kemarahan
atau terlalu beremosi, saya beritahu saya masih sayangkannya.
KE HADAPAN KERRI,
Dia balas surat saya pada 26 Mac 2005.
"Ke hadapan Kerri, selamat hari Easter terlambat.
Terima kasih atas surat kamu.
Ayah gembira dan bahagia menerimanya.
Ayah mula fikir semua ahli keluarga tak nak hubungi ayah lagi.
Surat kamu ikhlas,
ayah tahu ia daripada anak penyayang dan memahami.
Perbicaraan pada 19 April.
Kami ada bincangkan rayuan akibat gila, tapi ayah tak tahu
lebih baik duduk di hospital atau penjara untuk jangka masa panjang."
Kata-katanya asyik berubah
dan kami tak faham hal yang berlaku.
Ayah tahu polis ada bukti. Ayah yang lakukannya. Mengaku sajalah.
Saya rasa sangat geram.
Kami tak nak lalui perbicaraan.
Tapi, pada Jun 2005, ayah mengaku bersalah
dan itulah kali pertama kami bincangkannya tanpa berselindung.
MAHKAMAH SEDGWICK
Sukar untuk percaya bahawa inilah lelaki yang pihak berkuasa dakwa
mengganas di bandar Wichita, Kansas, sejak tahun 1974.
Namun, Rader didakwa atas 10 tuduhan membunuh
dalam kes-kes yang kemudiannya dikenali sebagai BTK.
Di bilik perbicaraan, keluarga sesetengah mangsa BTK melihat buat kali pertama
lelaki yang dipercayai membunuh orang kesayangan mereka.
Sila bangun.
Perbicaraan awal Dennis Rader pada Jun 2005.
Dia mengaku bersalah. Kami sangka kami boleh pulang.
Jangan harap.
Dennis Rader ceritakan dengan terperinci
setiap pembunuhan yang dia buat.
Beritahu dengan kata-kata awak sendiri sebab awak percaya awak bersalah.
Mulakan dengan pembunuhan pertama.
Saya tak pernah cekik orang sebelum itu,
jadi saya tak tahu berapa kuat perlu ditekan atau tempoh diperlukan.
Dia melawan balik, jadi saya hilang kawalan.
Mencekik tak cukup untuk bunuh dia, jadi saya tikam dia.
Saya ambilkan air untuk dia, tenangkannya sedikit,
kemudian saya ikat dia,
lalu saya serkup kepalanya dan jerut dia.
Beginlah keadaannya selama 45 minit.
Dennis Rader, 60 tahun, dengan tenang,
malah begitu teliti memperincikan 10 pembunuhan yang dia lakukan.
Kami tak pergi ke mahkamah dan tak nak berada di situ.
Kami tak sanggup hadapi media.
Kami nak keluarga mangsa ambil masa di mahkamah.
Kami tak nak timbulkan gangguan. Kami memang tak mampu hadapinya.
Amat sukar bagi saya untuk dengar dia mengaku bersalah
dengan kata-katanya sendiri.
Kalau anda baca tentang pembunuh bersiri, mereka lalui fasa-fasa berbeza.
Antara fasa yang mereka lalui ialah fasa mengusik.
Pendeknya, itu fasa mencari mangsa.
Apabila mangsa dah dipilih, dia mula menghendap.
Calon mangsa mungkin ramai, tapi tumpuan hanya kepada seorang.
Itulah mangsanya.
Baiklah, betulkah begitu?
Semua insiden ini, kesemua sepuluh tuduhan ini
berlaku kerana awak nak penuhi fantasi seksual awak, betul?
Ya.
Baiklah, sila duduk, En. Rader.
Itu Dennis Rader menceritakan sepuluh pembunuhan kejam
seolah-olah itu satu kerja.
Betul. Seolah-olah itu hanyalah kerja baginya
dan dia cuma buat kerja tanpa sebarang perasaan.
Saya dan teman pemberita saya kata,
"Ini mustahil berlaku."
Bayangkan anda anak-anaknya atau isterinya pada hari itu.
Apabila semua itu didedahkan, saya pisahkan diri daripadanya.
Ia satu bencana. Ia… Terlalu banyak…
Saya tak mampu hadapinya. Saya langsung tak mampu.
Semua bangun.
Perbicaraan ini menjanjikan hari-hari beremosi di mahkamah Kansas.
Hukuman akan dijatuhkan pagi ini terhadap pembunuh bersiri, Dennis Rader.
Prosiding ini menyelubungi Wichita yang berpenduduk 350,000 orang
dan ramai antaranya tak pernah kenal erti hidup tanpa kewujudan BTK.
Pendakwa raya, Nola Foulston,
memang berniat semasa perbicaraan itu
untuk memalukan Dennis Rader habis-habisan.
Apa itu, encik?
Ini topeng plastik.
Beberapa waran geledah telah dilaksanakan di sekitar Wichita.
Dennis Rader kata, "Harta karun saya di pejabat saya,
dalam kabinet fail."
Kabinet itu tak berkunci, jadi jelas sekali dia rasa sangat selamat
menyimpan barang-barang itu di situ.
Ada banyak gambar
yang dia ambil dalam tempoh masa yang lama
serta banyak lukisan.
Semuanya disusun mengikut tarikh dan abjad.
Ada rujukan silang supaya mudah dia cari dokumen.
Dia cipta satu lembaran kerja
bagi projek-projeknya.
Ini alat yang dia gunakan untuk ambil gambar.
Ketika berbalas surat, dia kata ada perkara lebih teruk akan terbongkar.
Apa yang lebih teruk daripada membunuh?
Ada banyak lagi?
Dia ada beratus-ratus, malah mungkin beribu-ribu.
Pendakwa raya tunjukkan gambar Dennis Rader
memakai stoking nilon di kepalanya sendiri
dan dia nak tunjuk kepada dunia betapa kejinya manusia ini.
Tiba-tiba, muncul gambar ayah saya dalam belenggu,
berbogel atau memakai baju mangsa di bilik bawah tanah rumah atuk dan nenek.
Ia seperti pertunjukkan neraka tak berpenghujung.
Pendakwa raya membentangkan segala butiran mengerikan.
Sesetengah keluarga mangsa terpaksa lalui semula mimpi ngeri mereka
dan hari ini, mereka dapat bersemuka dengan Rader sendiri.
Walaupun perbuatan Dennis Rader menghancurkan keluarga saya, kami bertahan
dan kini kami lebih kuat dan rapat.
Kasih sayang kami dibina atas kesakitan dan kehilangan.
Bagi saya, setelah semuanya berlalu,
Dennis Rader gagal membunuh keluarga Otero.
Walaupun kita tak pernah bertemu, awak pernah lihat wajah saya.
inilah wajah yang awak bunuh 30 tahun lalu,
inilah wajah ibu saya, Julia Otero.
Kesakitan dan penderitaan yang dia kenakan terhadap kami
serta kehilangan gadis muda berusia 21 tahun,
tapi dia dapat teruskan hidupnya selama 31 tahun
serta besarkan keluarga dan anak-anaknya.
Saya tak dapat jelaskan kepada awak.
Tiada kata-kata yang boleh buat awak faham makna kehilangan Nancy
buat saya dan keluarga saya.
Saya kehilangan rakan dan orang yang saya percayai.
Anak-anak saya takkan ada mak cik
dan saya takkan ada kakak lagi.
Sudah 19 tahun saya dan adik saya
dirampas wanita paling penting dalam hidup kami.
Tak adil bagi kami kerana tak dapat lama bersamanya.
Saya cuma minta mahkamah jatuhkan hukuman maksimum
yang dibenarkan undang-undang ke atas syaitan ini.
Saya tak…
bersedia untuk beri kenyataan, tapi…
Saya…
Saya mahu dia menderita buat selamanya.
Dan…
Saya tak…
Itu saja.
Bercakap bagi pihak roh ibu saya, keluarga saya,
dan harapnya bagi seluruh keluarga mangsa terselamat di sini,
hari ini didedikasikan kepada kenangan mereka yang tak dapat bersama kita.
Hari ini, kita akan mengenang seorang ayah,
saudara lelaki,
isteri,
ibu,
saudara perempuan,
anak perempuan dan nenek.
Sementara awak menderita mengenangkan realiti
bahawa mangsa terakhir awak, ironinya, ialah keluarga awak sendiri,
kami akan sambut keluarga baharu kami
dan dengan mereka kami berkongi satu ikatan
yang terbentuk daripada kesakitan, kepayahan dan kehilangan.
Semua keluarga mangsa sangat hebat.
Ketika hakim beri Dennis Rader peluang untuk bercakap,
mereka tak nak Dennis Rader rasa dia menang.
En. Rader, anda mahu katakan apa-apa bagi pihak diri sendiri
untuk kurangkan hukuman?
Jadi, keluarga mangsa keluar dari bilik perbicaraan.
Yang Arif, daerah Sedgwick, mangsa.
Saya sedar jenayah yang saya lakukan…
Patutkah saya teruskan atau…
Okey.
Selepas kenyataan mangsa, mereka benarkan dia bercakap.
Dia berpeluang untuk minta maaf
atau katakan sesuatu yang bermakna seperti dia sesali segala perbuatannya,
tapi, dia ucapkan terima kasih kepada semua,
kepada polis, pendakwa raya,
keluarga mangsa dan hakim.
Pelik betul.
En. Rader, sila berdiri.
Berdasarkan rayuan anda
yang dibuat pada 27 Jun 2005 di hadapan hakim ini,
saya sekali lagi memutuskan anda bersalah.
Hakim menjatuhi dia hukuman 175 tahun penjara
dan itulah kali terakhir lelaki itu berada di luar tembok penjara.
Setelah ayah ditangkap, saya tak pernah bercakap tentang hal ini.
Hampir 10 tahun saya tak sebut apa-apa mengenainya.
Apabila orang tanya tentang hidup saya atau ayah saya
dalam perbualan biasa,
saya kata kami renggang atau ayah saya di penjara.
Saya ikut cara orang Barat Tengah. Jangan buka pekung sendiri.
Kemudian, malam itu, saya dapat tahu Stephen King…
Semasa saya… Semasa wartawan Eagle hubungi saya,
itu kali pertama saya diberi kebenaran untuk luahkan segalanya.
Sebaik saja ada orang kata, "Tak apa, awak boleh ceritakan,"
saya luahkan segala isi hati saya dan jiwa saya mula sembuh.
Pada 2015, saya mula belajar mengarang.
Saya ambil empat tahun untuk karang buku pertama saya
dan ia menjadi buku terlaris di seluruh negara pada tahun 2019.
Awak sangat berani kerana tulis buku ini dan tampilkan diri.
Saya lalui kepayahan dan masih di sini. Mesej saja, bertahanlah.
Sinar harapan akan tiba. Jangan putus asa.
Apabila duduk di sini,
saya dikelilingi barang-barang ayah
seperti gambar ayah, buku saya bersama ayah.
Sebahagian besar diri saya
serta identiti saya sekarang, malangnya, banyak berkisarkan ayah saya.
Saya pernah hadapi kecaman di Facebook dan ada orang hantar e-mel,
hantar mesej Instagram dan mesej biasa kepada saya.
Ada yang menghendap dan ugut untuk bunuh saya,
ada yang kata alangkah bagus jika ayah bunuh mangsa ke-11 iaitu saya.
Pakar terapi trauma saya kata baru-baru ini,
"Apa akan berlaku kalau awak tinggalkan saja semua ini?"
Saya kata, saya akan rasa aman.
Tapi, realitinya, kerjaya saya kini terikat dengan semua ini.
PEJABAT SYERIF DAERAH OSAGE
Kalau anda lihat ini dan itu,
ia berkaitan kes homisid belum selesai.
Itu sebabnya saya nak berjumpa dia.
"Ibu berusia 26 tahun hilang pada Sabtu
ketika jemur baju dan mungkin menjadi mangsa perbuatan khianat."
"Denise Rathburn, 25,
keluar rumah antara 3 petang dan 8.30 malam hari Sabtu
dengan kereta sorong bayi yang penuh dengan baju basah.
Dia tak pulang."
Bagaimana dengan kawasan ini?
Dulu kami selalu tunggang basikal di situ.
Kami selalu ke sana, jadi kita boleh pergi tengok tempat itu.
Kami duduk berbincang. Saya semak rekod ayah.
Dia ada buku nota kecil untuk dia tulis semula nota
tentang projeknya, aktiviti menghendap, ada kalanya pembunuhan,
pecah masuk dan di dalamnya ada 70 hingga 80 nota.
Mereka cuma… Mereka biar saya tengok.
Nota itu sudah wujud sebagai bahan bukti sejak tahun 2005,
tapi tiada sesiapa tunjuk kepada saya.
Lokasi khusus yang boleh kita pergi dan lihat secara fizikal.
Saya baca nota-nota ayah saya dan dia ada buat notasi,
'81 untuk tahun 1981.
Ketika itu usia saya dua atau tiga tahun.
Semua huruf besar, dia tulis "Kerri,
palang, B dan D," itu maknanya belenggu, palang, permainan.
Apabila saya nampak, saya terkejut bukan kepalang.
Kemudian ada satu lagi selepas itu
yang tertulis, "Kanak-kanak, palang, mandi, palang, S,"
dan itu kod ayah untuk seks.
Jadi, saya terfikir, "Pernahkah ayah cabul aku waktu mandi ketika aku 3 tahun?"
Kenapa nama saya ada dalam permainan belenggu?
Waktu ini, fikiran saya berpusing-pusing dan saya benar-benar keliru.
Mungkin ayah berlatih di bilik saya.
Dia berlatih pada sayakah?
Saya alami kegerunan tidur dan tak suka bilik saya semasa kecil.
Sebahagian daripada kegerunan malam itu
termasuklah kencing atas tilam, takut gelap, takut tidur bersendirian
dan ada kaitan dengan orang jahat di dalam rumah.
Tapi ia bukan pecah masuk rumah.
Itu dia buat pada mangsanya.
Saya tak tahu puncanya.
Saya rasa, minda separa sedar saya cuba singkirkannya semasa saya kecil.
Katanya, "Ada orang jahat di rumah aku."
Melihat nama saya dengan tulisannya dalam nota projeknya amat sukar diterima.
Orang yang berhubung dengan saya hanya…
Atau pihak yang hubungi saya hanya daerah Osage.
Tentulah saya akan dilibatkan dalam naratif mereka.
Kami cuba cari jawapan jika ada lagi mangsa lain.
Saya tak tahu ada atau tidak.
Semua orang mahukan sesuatu daripada saya.
"Boleh kami tulis surat kepada ayah awak? Boleh kami berjumpa dia?"
Pada tahap ini, tak ramai yang saya percaya mahu mengenali saya
kerana seluruh hidup saya berkisarkan ayah.
Saya juga diejek di Twitter, katanya saya bukan sesiapa tanpa ayah saya,
saya tiada kehidupan atau kerjaya.
Jadi, hari ini saya sedih.
Saya geram, marah, sedih,
saya rasa nak putus asa
dan larikan diri saja.
Saya rasa bersalah atas semua ini dan pakar terapi saya kata,
"Begini, pihak berkuasa hanya nak tahu
dan bertanya soalan, itu okey.
Itu tugas mereka. Tak mengapa."
Ia amat membantu apabila orang kata "tak mengapa".
Mereka minta saya jumpa ayah di penjara untuk dapatkan jawapan
jika ada lagi jenayah atau pembunuhan lain?
Kalau ayah saya ada membunuh lagi,
kita perlu siasat kebenarannya
dan dapatkan jawapan sebelum dia meninggal.
Mereka tahu saya resah.
Dah 18 tahun setengah saya tak jumpa ayah,
tapi mereka tak boleh jumpa ayah tanpa saya.
Jadi, tidak, saya belum selesai dengan ayah.
Berhari-hari saya fikirkan topik nak dibualkan dengannya.
Polis ikut saya. Mereka larang saya bangkitkan isu penderaan seksual.
Mereka kata nanti dia kunci mulut.
Setibanya di penjara, kami kena lalu sebuah menara pengawal
serta beberapa siri pintu berkunci.
Saya masuk bersama dua penyiasat, lelaki dan perempuan.
Ayah dah lemah.
Dia berkerusi roda.
Dia menangis kegembiraan apabila nampak saya.
Dia begitu gembira kerana dapat jumpa anaknya.
Dia duduk hanya tiga atau empat kaki dari saya di seberang meja.
Kemudian, saya duduk di situ selama dua hingga tiga jam,
saya bertanya tentang segala yang berlaku.
Saya kata, "Beberapa wanita hilang.
Kes-kes ini nampak macam perbuatan ayah.
Modus operandinya sama atau hampir sama, jangka masanya dekat."
Dia kata, "Apa maksud kamu?
Tak bolehkah kita mengenang saja?
Tak bolehkah kita jadi ayah dan anak dan bina kenangan?"
Saya kata, "Bukan itu tujuan saya datang."
Dia mengelak soalan dan kata dia lupa,
padahal memorinya kuat.
Dia asyik menafikan.
Kononnya dia tak bersalah, dia baik, kecuali bagi perbuatan lamanya.
Dia kata, "Sepuluh mangsa itu saja."
Tiba-tiba dia berubah.
Dia marah tentang siasatan itu.
Dia marahkan media. Dia sangka kisah ini dah berakhir.
Dia sangat marah.
Saya tak patut buat begini, tapi akhirnya saya tanya juga ayah
tentang notasi dalam jurnalnya.
Saya tanya, "Apa makna 'permainan belenggu Kerri'?"
Ayah kata, "Itu cuma fantasi. Ayah tak pernah sentuh keluarga kita."
Dia kata, "Awak mereka-reka cerita tentang ayah untuk jadi terkenal."
PTSD saya terus…
Saya rasa sesak. Saya tak nampak, tak boleh berfikir.
Okey, sudah. Saya tak peduli.
Tiba-tiba amarah saya selama 45 tahun meletus
terhadap ayah saya.
Saya betul-betul hilang kawalan.
Saya terus maki hamun dia tentang Pn. Hedge,
daun pain, ketika umur saya enam tahun
dan dia letakkan saya di but kereta itu,
kemudian dia letak mayat Pn. Davis di situ.
Saya hamburkan segala yang saya pendam selama ini.
Ia ibarat sebuah bola trauma gergasi yang saya hempuk padanya.
Seperti saya kembali di rumah dan lelaki itu pulang,
dia masuk dan saya tak tahu siapa sebenarnya dia. Ayahkah?
Atau lelaki baran yang pulang?
Saya marah dan dia kata, "Awak sendiri yang timbulkan masalah ini."
Dia benar-benar memperdaya mental saya, memanipulasi saya,
dan menipu saya hanya lima kaki dari saya.
Saya rasa saya bercakap bukan dengan ayah, tapi makhluk macam binatang.
Apabila ramai yang kata dia psikopat
serta narsisis dan mereka tak nak dekat dengannya,
saya masih dapat lihat kemanusiaannya, tapi selepas hari itu, tidak lagi.
Saya tak nak dekati orang itu lagi.
Itu bukan ayah saya. Saya tak kenal dia.
Saya akan sentiasa ratapi memori, gadis itu dan keluarga itu.
Saya kehilangan semuanya.
Tapi saya tak nak beri dia cebisan diri saya lagi,
saya tak mahu lagi dia ada dalam hidup saya.
Saya mula jarakkan diri saya
daripada kejahatan dalam diri ayah saya.
Ia satu keputusan untuk memisahkan diri saya daripada kekejiannya.
Dah berapa lama, ya?
- Sejak sekolah menengah. - Dua puluh…
- 1996? - Saya tak pandai mengira.
Saya pun sama.
- Saya tahu. Seingat saya sudah 25… - Dua puluh tujuh tahun.
Tidak!
Dah 27 tahun sejak sekolah menengah, 26 sejak tahun pertama kolej.
Ya, teruknya. Sangat teruk.
Apabila tambah angka itu kepada umur, kita rasa murung.
Awak tak datang ke perjumpaan semula.
Saya tak nak pergi ke majlis begitu. Biar betul?
Mereka tentu kata, "Bagaimana membesar dengan dia? Awak mirip dia."
- Kamu kenal mak saya. Saya mirip mak. - Ya, saya fikir begitu.
Tiada sesiapa tahu rupa mak saya, jadi saya kata saya mirip dia.
Sesiapa yang kenal saya
sebelum ayah saya ditangkap tahu saya dan keluarga saya begitu.
Mereka menghormatinya.
Saya kenal Andrea sejak tadika.
Saya kenal Rita sejak sekolah menengah.
Mereka masih anggap saya seperti dulu.
Saya berbual dengan suami saya tempoh hari dan saya kata,
"Apa-apa pun, saya harap, Kerri,
awak jumpa ketenangan
dan mampu hidup tanpa awan hitam ini."
- Awak berhak hidup begitu. - Ya.
Betul.
Saya tahu.
Saya belajar menetapkan had dan bersuara.
Saya jadi tokoh masyarakat untuk menyokong mangsa jenayah,
mangsa trauma dan mangsa terselamat,
saya bersuara bukan saja untuk orang yang pernah lalui pengalaman seperti saya,
tapi juga keluarga seperti keluarga saya…
dan mangsa lain.
Saya akan terus gunakan suara saya untuk beri pendapat
dan menyokong keluarga lain apabila diperlukan.
Setiap tajuk utama sepanjang 10 tahun lepas berbunyi,
"Anak perempuan BTK."
Ada satu yang betul, "Kerri Rawson, anak Dennis Rader, si pembunuh BTK."
Saya nak dikenali sebagai Kerri Rawson.
Dalam gambaran besar, memang begitulah saya dipanggil,
tapi saya lebih daripada itu.
Budak baik. Bagusnya awak.
Saya seorang ibu, saya luangkan masa dengan anak-anak di pantai.
Saya suka membaca dan menonton TV seperti orang lain.
Saya suka melepak. Saya orang biasa saja.
Biasanya, saya tak fikirkan pun identiti ayah saya.
Saya tak fikir tentang dia.
Ayuh, jom pergi minum. Bagus.
Saya hanyalah saya.
PADA MASA INI, TIADA TUDUHAN MEMBUNUH LAIN DIFAILKAN TERHADAP DENNIS RADER.
PEMBIKIN FILEM INI TELAH MENGHUBUNGI KELUARGA MANGSA-MANGSA RADER
TERMASUK YANG SELAMAT DARIPADA SERANGANNYA.
MEREKA MEMILIH UNTUK TIDAK SERTAI FILEM INI
JIKA ANDA ATAU KENALAN ANDA IALAH MANGSA PENDERAAN SEKSUAL,
MAKLUMAT DAN SUMBER BOLEH DIDAPATI DI WWW.WANNATALKABOUTIT.COM
Terjemahan sari kata oleh Nafaha